বাবুল সুপ্রিয় (জন্ম: ১৫ ডিসেম্বর ১৯৭০) একজন ভারতীয় বাঙালি গায়ক ও রাজনীতিবিদ। তিনি ভারতীয় লোকসভার সদস্য ও সর্বভারতীয় তৃণমূল কংগ্রেসের নেতা। পূর্বে তিনি ভারতীয় জনতা পার্টির সঙ্গে যুক্ত ছিলেন। গায়ক হিসেবে তিনি হিন্দি চলচ্চিত্রের গান বেশি গাইলেও বাংলাতেও তার অনেক অ্যালবাম প্রকাশিত হয়েছে। তিনি সুপ্রিয় বড়াল নামেই বিশ্ববিদ্যালয়ের ডিগ্রী গ্রহণ করেন। গানের জগতে আসার পর তিনি বাবুল সুপ্রিয় নাম গ্রহণ করেন। তার পিতামহ ছিলেন রাইচাঁদ বড়াল।  প্রাথমিক জীবন  বাবুল সুপ্রিয় হুগলি নদীর ধারে ছোট্ট শহর উত্তরপাড়ায় জন্মগ্রহণ করেন। তার পিতা হলেন সুনীল চন্দ্র বড়াল ও মাতা সুমিত্রা বড়াল। বাবুল সংগীতের সঙ্গে জুড়ে থাকা পরিবার থেকে উঠে এসেছেন। বিশেষ করে তার পিতামহ এন সি বড়াল গায়ক ও সুরকার ছিলেন। বাবুল ইন্টার স্কুল ও ইন্টার কলেজ সংগীত প্রতিযোগিতায় বিজয়ী হন। বাবুল অল ইন্ডিয়া রেডিও এবং টেলিভিশনএ সঞ্চালনা করতেন। ১৯৮৩ সালে লিলুয়া ডন বসকো স্কুল থেকে অল ইন্ডিয়া ডন বসকো মিউজিক চ্যাম্পিয়ান হন। ১৯৯১ তে কলকাতা বিশ্ববিদ্যালয় থেকে বাণিজ্য বিভাগে স্নাতক ডিগ্রি অর্জন করেন।  কর্ম জীবন  প্রথমে বাবুল সুপ্রিয় স্ট্যান্ডার্ড চার্টার্ড ব্যাঙ্কে নিজের কর্মজীবন শুরু করলেও সংগীতকেই পরে তিনি পেশা হিসাবে বেছে নেন এবং মুম্বাই চলে আসেন। ১৯৯২ তে বলিউডে তার সংগীত জীবন শুরু হয় কল্যাণজীর হাত ধরে। তিনি ঋত্বিক রোশন অভিনীত "কহো না প্যার হ্যায়" সিনেমায় গান গেয়ে বিখ্যাত হন। এছাড়া তিনি বলিউডে আরও জনপ্রিয় সব গান গেয়েছেন। যেমন, 'পরি পরি হ্যায় এক পরি'(হাঙ্গামা), 'হাম তুম'(হাম তুম), 'চন্দা চমকে'(ফানা)। কে ফর কিশোর নামে একটি সুপার হিট টি.ভি শোও তিনি সঞ্চালনা  করেন। তিনি তরুন মজুমদারের ''চাঁদের বাড়ি সিনেমায় অভিনয় করেছেন।  রাজনৈতিক জীবন  বাবুল সুপ্রিয় ২০১৪ সালের লোকসভা নির্বাচনে পশ্চিমবঙ্গের আসানসোল লোকসভা কেন্দ্র থেকে বিজেপি প্রার্থী হিসেবে জয়ী হন। ৯ই নভেম্বর, ২০১৪ তারিখে তিনি নরেন্দ্র মোদির মন্ত্রিসভায় নগরোন্নয়ন, আবাসন এবং শহুরে দারিদ্র বিমোচন দপ্তরের প্রতিমন্ত্রী হিসাবে দায়িত্ব গ্রহণ করেন।  ১২জুলাই,২০১৬ তার দপ্তর পরিবর্তন করে ভারী শিল্প ও জন উদ্যোগ দফতরের প্রতিমন্ত্রীর দায়িত্ব দেওয়া হয়।  ২০১৯ এর লোকসভা নির্বাচনে তিনি পুনরায়  পশ্চিমবঙ্গের আসানসোল লোকসভা কেন্দ্র থেকে ভোটে দাঁড়ান এবং তার নিকটতম সর্বভারতীয় তৃণমূল কংগ্রেসএর মুনমুন সেনকে ১ লক্ষ ৯৭ হাজার ৬৩৭  ভোটে পরাজিত করেন।  ২০২১ সালের বিধানসভা নির্বাচনে বিজেপির প্রার্থী হয়ে তিনি ৫০ হাজার ভোটের ব্যবধানে তৃণমূল কংগ্রেসের অরূপ বিশ্বাসের নিকট টালিগঞ্জ কেন্দ্রে আসনে হেরেছেন।   চলচ্চিত্রের তালিকা   হিটলিস্ট (২০০৯) - বিশেষ উপস্থিতি   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৭০-এ জন্ম বিষয়শ্রেণী:বাঙালি সঙ্গীতশিল্পী বিষয়শ্রেণী:বলিউডের নেপথ্য সঙ্গীতশিল্পী বিষয়শ্রেণী:ষোড়শ লোকসভার সদস্য বিষয়শ্রেণী:সপ্তদশ লোকসভার সদস্য বিষয়শ্রেণী:পশ্চিমবঙ্গের ব্যক্তি বিষয়শ্রেণী:আসানসোলের ব্যক্তি বিষয়শ্রেণী:বাঙালি হিন্দু বিষয়শ্রেণী:হিন্দি ভাষার সঙ্গীতশিল্পী বিষয়শ্রেণী:২০শ শতাব্দীর পুরুষ সঙ্গীতজ্ঞ বিষয়শ্রেণী:ভারতীয় গায়ক বিষয়শ্রেণী:ডন বস্কো স্কুলসের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলা চলচ্চিত্র সাংবাদিক সমিতির পুরস্কার বিজয়ী বিষয়শ্রেণী:রবীন্দ্রসঙ্গীত শিল্পী বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ বিষয়শ্রেণী:নরেন্দ্র মোদীর মন্ত্রিসভা বিষয়শ্রেণী:২০১৯-এ ভারতের সাধারণ নির্বাচনে জাতীয় গণতান্ত্রিক জোটের প্রার্থী বিষয়শ্রেণী:২০শ শতাব্দীর ভারতীয় গায়ক বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গের সঙ্গীতশিল্পী বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ